19/04/2022 | Administración LocalMunicipal
Ortigueira
Secretaría
Listaxe definitiva de persoas admitidas e excluídas proceso selectivo extraordinario estabilización de emprego para a cobertura de 1 praza de axente de emprego e desenvolvemento local

ANUNCIO Listaxe definitiva de persoas admitidas e excluídas proceso selectivo extraordinario estabilización de emprego para a cobertura de 1 praza de axente de emprego e desenvolvemento local, persoal funcionario pertencentes á subescala técnica media de administración especial Pola Alcaldía do Concello de Ortigueira, con data 5 de abril de 2022, ditouse a resolución número 2022/0382 que dí: O 20 de xullo de 2021 publicouse no Boletín Oficial da Provincia da Coruña n.º 135 a rectificación das bases comúns dos procedementos selectivos que convoque o Concello de Ortigueira en execución dos procesos extraordinarios de estabilización de emprego temporal aprobadas por resolución da Alcaldía 533/2021. O 26 de agosto de 2021 publicáronse no Boletín Oficial da Provincia de A Coruña n.º 162 as Bases específicas para a provisión, mediante concurso-oposición, de 1 praza de axente de emprego e desenvolvemento local, persoal funcionario pertencentes á subescala técnica media de administración especial, no marco do proceso extraordinario de estabilización de emprego temporal. De conformidade coa base cuarta o prazo de presentación de solicitudes para concorrer a este proceso é de vinte días naturais dende o día seguinte a publicación do anuncio da convocatoria no Boletín Oficial do Estado. No BOE número 303 de 20 de decembro de 2021 publicase o anuncio da convocatoria, polo que o periodo para a presentación de solicitudes para participar no proceso selectivo abriuse o día 21 de decembro de 2021 e permaneceu aberto ata o o día 10 de xaneiro de 2022, ambos inclusive. Pola Secretaría Xeral emitise certificado das solicitudes presentadas. De conformidade coa base cuarta das bases reguladoras deste proceso selectivo, unha vez rematado o prazo de presentación de solicitudes esta Alcaldía mediante resolución número 2022-0143 de data 15 de febreiro, aprobouse a listaxe provisional de admitidos e excluídos, concedendo un prazo de dez días hábiles contados a partir do seguinte da súa publicación no BOP, para presentar alegacións e ou emendar deficiencias Devandita resolución publicouse no Boletín Oficial da Provincia de A Coruña número 24 de febreiro de 2022, polo que o prazo de presentación de alegacións está comprendido entre o 25 de febreiro ao 11 de marzo de 2022, ambos inclusive. Non se presentaron alegacións. Polo exposto, en virtude das facultades que me confire a normativa vixente, RESOLVO: Primeiro. –Aprobar a relación definitiva de aspirantes admitidos e excluídos do proceso selectivo para prover 1 praza de axente de emprego e desenvolvemento local, persoal funcionario pertencentes á subescala técnica media de administración especial, no marco do proceso extraordinario de estabilización de emprego temporal, mediante concurso-oposición, que a continuación se insire: O feito de figurar na relación de admitidos/as non prexulga que se lles recoñeza aos interesados/as a posesión dos requisitos esixidos de conformidade coas bases da convocatoria, polo tanto aínda no caso de superar o proceso selectivo se se comproba que non posúen algún dos devanditos requisitos os/as interesados/as decaerán en todos os dereitos que puidesen derivarse da súa participación no procedemento. Segundo. –ORDENAR a publicación da presente resolución no Boletín Oficial da Provincia e no taboleiros da sede electrónica e das dependencias municipais do Concello de Ortigueira. O que se fai público para xeral coñecemento e os efectos oportunos. Ortigueira, 11 de abril de 2022. O alcalde Juan Vicente Penabad Muras